„ N á v r h „

S T A N O V Y

**združenia účastníkov Jednoduchých pozemkových úprav v katastrálnom území Trakovice,** **lokalita Kapustnice a Rúbanice**

**čl. I.**

**Názov :** Združenie účastníkov jednoduchých pozemkových úprav v katastrálnom území Trakovice, lokalita Kapustnice a Rúbanice

**Sídlo :** Trakovice 38, 919 33, Trakovice

**čl. II.**

1. Združenie účastníkov pozemkových úprav v katastrálnom území Trakovice, lokalita Kapustnice a Rúbanice (ďalej len "združenie") je právnickou osobou. Vzniklo v súlade s § 23 a § 24 zákona SNR č.330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len "zákon").
2. Združenie vzniklo dňa 25.04.2019 na prvom zhromaždení účastníkov pozemkových úprav, ktorých zoznam tvorí prílohu týchto stanov (ustanovujúci členovia).

**čl. III.**

Členmi združenia sú všetci účastníci pozemkových úprav, uvedení v § 6 ods. 1 zákona

1. Členmi združenia sú:
2. vlastníci a užívatelia pozemkov podliehajúcich pozemkovým úpravám,
3. nájomcovia pozemkov, podliehajúcich pozemkovým úpravám,
4. vlastníci ostatného nehnuteľného poľnohospodárskeho majetku, nachádzajúceho sa v obvode pozemkových úprav,
5. fyzické a právnické osoby, ktorých vlastnícke alebo iné práva môžu byť pozemkovými úpravami dotknuté,
6. Slovenský pozemkový fond
7. Správca
8. Ing. Peter Martinovič a Ing. Jana Martinovičová, Kátlovce /navrhovateľ/
9. Obec Trakovice

Slovenský pozemkový fond Bratislava je zastúpený povereným pracovníkom SPF.

**čl. IV.**

Združenie prostredníctvom predstavenstva najmä:

1. spolupracuje pri príprave a prerokúvaní úvodných podkladov, projektu jednoduchých pozemkových úprav a postupu jeho vykonania najmä: ocenenia pozemkov, všeobecných zásad funkčného usporiadania, zásad pre umiestnenie nových pozemkov a návrhu nového priestorového usporiadania pozemkov v rozdeľovacom pláne, pri prerokovaní námietok proti všeobecným zásadám funkčného usporiadania územia, pri prerokovaní námietok proti výpisu z rozdeľovacieho plánu, pri vypracovaní postupu prechodu na hospodárenie v novom usporiadaní,
2. predkladá námietky správnemu orgánu k návrhom jednotlivých častí projektu,

**čl. V.**

1. Najvyšším orgánom združenia je zhromaždenie, účastníkov pozemkových úprav (ďalej len "zhromaždenie").
2. Zhromaždenie najmä:
3. schvaľuje stanovy združenia a ich zmeny a doplnky,
4. volí a odvoláva členov predstavenstva,
5. Zhromaždenie si môže vyhradiť rozhodovanie v ktorejkoľvek veci spadajúcej do pôsobnosti združenia.
6. Ak zo zákona alebo stanov nevyplýva niečo iné, uznesenie zhromaždenia je prijaté, ak s ním súhlasia prítomní vlastníci, ktorí vlastnia dvojtretinovú väčšinu výmery pozemkov z prítomných vlastníkov v obvode jednoduchých pozemkových úprav v k.ú. Trakovice, lokalita Kapustnice a Rúbanice. Hlasujú len účastníci, ktorí majú ku dňu zvolania vlastnícke právo.
7. Zhromaždenie zvoláva pozvánkou predstavenstvo, ak ho o to požiada jedna tretina účastníkov JPÚ v k.ú. Trakovice, lokalita Kapustnice a Rúbanice, alebo Okresný úrad Trnava, pozemkový a lesný odbor. O priebehu a výsledkoch rokovania sa spisuje záznam, ktorý podpisuje zapisovateľ a predseda.

**čl. VI.**

1. Výkonným orgánom združenia je predstavenstvo v počte 7 členov, ktoré zastupuje združenie v konaní o pozemkových úpravách. Predstavenstvo riadi činnosť združenia a rozhoduje vo všetkých záležitostiach, pokiaľ nie sú zákonom, týmito stanovami alebo rozhodnutím zhromaždenia vyhradené inému orgánu. Za svoju činnosť sa zodpovedá zhromaždeniu. Predstavenstvo je spoločným splnomocnencom účastníkov pozemkových úprav na doručovanie. Každý jeden člen účastník pozemkových úprav má právo navrhovať, voliť a byť volený.
2. Predstavenstvo volí zo svojich členov predsedu a podpredsedu, ktorých môže kedykoľvek odvolať.
3. Predseda zvoláva predstavenstvo podľa potreby a organizuje jeho rokovanie. V neprítomnosti predsedu, zastupuje ho podpredseda. O priebehu, obsahu a výsledkoch rokovania sa spisuje záznam.
4. Uznesenie predstavenstva je prijaté ak v zákone alebo v týchto stanovách nie je upravené inak, nadpolovičnou väčšinou členov predstavenstva. Pri prerokovaní námietok podľa § 10 ods. 6 zákona rozhoduje dvojtretinová väčšina všetkých členov predstavenstva. Námietky podľa § 13ods. 2 zákona môže podať predstavenstvo ak s tým súhlasia 4/7 jeho členov.
5. Za predstavenstvo koná navonok predseda, ktorý zaň podpisuje všetky písomnosti. V neprítomnosti predsedu navonok koná a písomnosti podpisuje podpredseda.
6. Stanovené ustanovenia sa riadia všeobecne záväznými stanoveniami platnými na území SR

**čl. VII.**

Všetky funkcie v predstavenstve sú čestné. Nevyhnutné náklady spojené s činnosťou združenia účastníkov pozemkových úprav hradí navrhovateľ Ing. Martinovič, Kátlovce 342.

**čl. VIII.**

Na činnosť združenia účastníkov dohliada Okresný úrad Trnava, pozemkový a lesný odbor.

Stanovy boli schválené na zhromaždení dňa .............